Steinvik stasjon

Steinvik stasjon er en jernbanestasjon på Rørosbanen. Stasjonen ligger ved grenda Steinvik i Stor-Elvdal kommune og ble åpnet i 1875, to år før Rørosbanen stod ferdig. Stasjonsbygningen er tegnet av arkitekten Georg Andreas Bull og ble oppført i 1873. Bryggerhuset ved siden av stasjonsbygningen er tegnet av arkitekt Peter Andreas Blix og ble oppført i 1874.
mini|venstre|Tidlig på 1900-tallet var stasjonsnavnet Stenviken.

Stasjonsnavnet var Stenvigen fra åpningen i 1875 og ble skrevet Stenviken fra 1878. Fra 1. september 1922 har navnet vært Steinvik.Banedata 2004

Stasjonen ble avbemannet og nedgradert til holdeplass i 1985. Stasjonsbygningene ble solgt til private eiere. Etter 2002 stopper lokaltogene her bare ved henvendelse direkte til konduktøren. Fra Steinvik stasjon til Oslo S er det 203,8 km.

 Fredning av stasjonen 
Steinvik stasjon ble fredet av Riksantikvaren i 2002 med begrunnelse i at stasjonen er et av de best bevarte anleggene fra sin periode. Fredningen omfatter stasjonsbygningen med eksteriør, godshuset med eksteriør og interiør, privétbygningens eksteriør og bryggehusets eksteriør og interiør samt et område rundt bygningene.

 Referanser 

 Litteratur 




 Eksterne lenker 

 Riksantikvaren


Kategori:Jernbanestasjoner på Rørosbanen
Kategori:Jernbanestasjoner i Hedmark
Kategori:Kulturminner i Stor-Elvdal
Kategori:Jernbanestasjoner åpnet i 1875
Kategori:1875 i Norge
Kategori:Bygninger tegnet av Georg Andreas Bull
Kategori:Jernbanebyggverk i Stor-Elvdal
Kategori:Fredete byggverk i Innlandet
Kategori:Hedmarks samferdselshistorie